വധശിക്ഷ ഒഴിവായത് പ്രായം പരിഗണിച്ച് അഞ്ചല്: ഉത്ര കേസില് കോടതി ശിക്ഷ വിധിച്ച ഇന്നലെ രാവിലെ മുതല് ഉത്രയുടെ അടുത്ത ബന്ധുക്കളും നാട്ടുകാരും ഏറത്തെ വീട്ടിലേക്ക് എത്തിക്കൊണ്ടിരുന്നു. വിധി പറയുന്ന സമയം വീട്ടുപരിസരം പ്രദേശവാസികളെക്കൊണ്ട് നിറഞ്ഞിരുന്നു. പലരും ജോലിക്ക് പോകാതെ ശിക്ഷാവിധി അറിയാന് വീട്ടില്ത്തന്നെ തങ്ങുകയായിരുന്നു. ഉത്രയുടെ പിതാവ് വിജയസേനനും സഹോദരന് വിഷുവും ഇന്നലെ രാവിലെതന്നെ കോടതിയിലെത്തിയെങ്കിലും അമ്മ മണിമേഖലയും അടുത്ത ബന്ധുക്കളും വീട്ടിലിരുന്ന് ടിവിയിലൂടെയാണ് വിധി അറിഞ്ഞത്. സൂരജിന് ശിക്ഷ ലഭിച്ചെങ്കിലും കൊലയ്ക്ക് കൂട്ടുനിന്നെന്ന് സംശയിക്കുന്ന, അയാളുടെ മാതാപിതാക്കളെ കേസില് നിന്ന് ഒഴിവാക്കിയതില് നാട്ടുകാര് അമര്ഷം പ്രകടിപ്പിക്കുന്നുണ്ടായിരുന്നു. പ്രതിയുടെ പ്രായം പരിഗണിച്ച് വധശിക്ഷ ഒഴിവാക്കിയെന്നാണ് കോടതി പരാമര്ശിച്ചിരിക്കുന്നത്. ഹരിശങ്കര് ഉള്പ്പെടെയുള്ള അന്വേഷണ ഉദ്യോഗസ്ഥരുടെ ആത്മാര്ത്ഥതയെയും താല്പര്യത്തെയും ഞങ്ങള് സ്മരിക്കുന്നു. പ്രതികള്ക്ക് പരമാവധി ശിക്ഷ കിട്ടാനുള്ള എല്ലാ തെളിവുകളും അന്വേഷണ ഉദ്യോഗസ്ഥര് ഹാജരാക്കിയിട്ടുണ്ട്. വധശിക്ഷ ലഭിക്കാത്തതില് വിഷമം ഉണ്ട്. ഉത്രയുടെ അമ്മാവന് ഗോദവര്മ്മ വിധിയില് നിരാശയുണ്ട്. കുടുംബം അപ്പീല് പോയാല് നാട്ടുകാരായ ഞങ്ങള് ഒറ്റക്കെട്ടായി എല്ലാ സഹായവും ചെയ്യും. വടമണ് സ്വദേശി ഡ്രൈവര് പ്രേംജു സൂരജിന് തൂക്കുകയര് തന്നെ നല്കണമായിരുന്നു. എസ്.പി ഹരിശങ്കറിന്റെ മുന്നില് കേസ് എത്തിയതുകൊണ്ടാണ് ഉത്രയുടെ കുടുംബത്തിന് നീതി ലഭിക്കാന് ഇടയായത് ഉത്രയുടെ അയല്വാസി അനുരാജ്